Башҡорттарҙа Ш. йола хоҡуғы менән бер рәттән 20 б. башына тиклем хоҡуҡ сығанағы булып тора . Ш. ҡанундарына ярашлы ғаилә-никах мөнәсәбәттәре , никахҡа инеү һәм уны өҙөү ( ҡара : Айырылышыу ) , балаларҙың ата-әсәләрҙе тыңламау , кәләш өсөн ҡалым түләүҙән баш тартыу , кеше кәләшен урлау һәм уға өйләнеү , зина ҡылыу һ.б. ; мөлкәтте мираҫ итеп алыу һәм уны бүлеү мәсьәләләре ; Ш. һәм Ҡөрьән ҡанундарының күрһәтмәләрен боҙған мосолмандарҙың дини яҙыҡлыҡтары ; шәхси дәғүәләр ҡарала .